สวัสดีคะ​ 🙏 ประจำเดือนนุยังไม่มาหลังจากฉีดยาคุมกำเนิด โดยปกติเเล้วหนูม่เคยฉีดยาคุมกำเนิดคะ​ ใช้เป็นวิธีทานยาคุมมาตลอดคะ​ วันที่​ 16​ พค.62 นุได้เปลี่ยนมาเป็นฉีดยาคุมเเทนคะเเบบ​3 เดือนคะ​ ครบกำหนด​ 19 กค 62​ เเล้วนุไม่ได้ไปตามนัดคะ​ คิดว่าเลิกฉีดละหัดมาทานคงยาคุมเเบบเดอมดีกว่า​ เเต่ทีนี้​ ประจำเดือนนุยังไม่มาเลยคะหลังจากครบกำหนดฉีดยาคุม​ นุอยากทราบว่านานไมคะกว่า​ ประจำเดือนจะมา​ เเละเริ่มทานยาคุมได้คะ​
สวัสดีค่ะ หากได้ฉีดยาคุมกำเนิดชนิดที่ฉีดทุก 3 เดือน ผลข้างเคียงที่มักพบได้ คือทำให้ประจำเดือนขาดหายไป ซึ่งเป็นผลจากฮอร์โมนจากยาที่ไปทำให้เยื่อบุโพรงมดลูกฝ่อบางลง โดยแม้จะหยุดฉีดยาไปแล้ว ผลจะยังคงมีอยู่ต่อเนื่องไปได้นานหลายเดือน หรืออาจนานเป็นปีก็ได้ค่ะดังนั้น หากหลังจากที่หยุดฉีดยาไป ไม่ได้มีเพศสัมพันธ์อีก ก็จะไม่ได้มีการตั้งครรภ์เกิดขึ้น และหากต้องการที่จะทานยาคุมกำเนิด ก็สามารถที่จะเริ่มทานได้เลย แต่ในช่วง 7 วันแรกที่ทานยาไป ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ก่อนค่ะแต่หากหลังจากที่หยุดฉีดยาไป ได้มีเพศสัมพันธ์ไปแล้ว ควรตรวจหาการตั้งครรภ์ก่อนที่จะเริ่มทานยาคุมกำเนิดด้วยค่ะ